Predkladacia správa

Národná rada Slovenskej republiky na svojej 48. schôdze zaradila aj bod č. 103 s názvom Spoločná informácia ministra vnútra Slovenskej republiky, ministra zahraničných vecí Slovenskej republiky, riaditeľa Slovenskej informačnej služby a podpredsedu vlády Slovenskej republiky P. Csákyho o opatreniach proti obmedzeniu odchodu Rómov do zahraničia na základe zistení, ktoré predložil riaditeľ Slovenskej informačnej služby Osobitnému kontrolnému výboru NR SR na kontrolu činnosti Slovenskej informačnej služby. Ministerstvo vnútra SR, Ministerstvo zahraničných vecí SR, riaditeľ SIS a podpredseda vlády SR Pál Csáky pripravili spoločnú informáciu na rokovanie Národnej rady Slovenskej republiky.